Document ID: /roh_data/filtered/fineweb-2-filterrobots_roh.jsonl.gz/8752

L’inscripziun n'ha betg gì emprima prioritad, declera l'architect dal chantun Markus Dünner. Impurtant saja stà ch’ins haja pudì avrir las portas dal Museum d'art la fin da fanadur. Uss hajan ins dentant il temp per s'occupar da l'inscripziun.
Il motiv daco che l'inscripziun da la fatschada eè vegnida fatga be per tudestg è perquai ch'ì sa tractia dal logo dal museum d'art.
Ina soluziun concreta n'è anc betg sin maisa
Per ina han ins diversas ideas per l'inscripziun – las qualas che Markus Dünner na vul anc betg tradir. Probabel è però ch'i dettia da mintga vart dal museum d'art l'inscripziun en in'autra lingua.
E per l’autra han da seser ensemen tut las persunas involvidas. Quai vegn ad esser il cas pir suenter las vacanzas da stad. Lura possian ins era dir dapli davart las inscripziuns vi da la fatschada dal museum, uschia Dünner.
RR actualitad 08:00